Omaha the Cat Dancer

Omaha the Cat Dancer er en erotisk tegneserie skapt og utviklet av tegneren Reed Waller og skribenten Kate Worley. Serien er satt til den fiktive byen Mipple City i Minnesota befolket av antropomorfistiske (dyr som har mennesketrekk) figurer. Serien begynte som en ren pornografisk serie, men har siden utviklet seg til en erotisk såpeopera, hovedsakelig ved at Worley overtok skrivingen av serien da Waller fikk skrivesperre. Serien fokuserer på Omaha, en erotisk stripper, og hennes kjæreste Chuck, sønn av en mektig, men sinnssyk forretningsmann.

Serien debuterte i tegneserieheftet Vootie og gikk i en rekke undergrunnstegneserieblader på slutten av 1970- og tidlig på 1980-tallet. Omaha the Cat Dancer ble siden tittelen på en egen tegneseriehefter som ble utgitt fra 1984 og fram til 1993 av serieforlaget Kitchen Sink Press; den ble utgitt på nytt av forlaget Fantagraphics Books fram til 1995. De siste kapitlene av serien ble utgitt fra 2006 og framover av Sizzle, et seriemagasin som spesialiserer på pornografiske serier.

Omaha the Cat Dancer var den første av en rekke tegneseriehefter som ble utgitt på begynnelsen av 1980-tallet som integrerte eksplisitte skildringer av sex i fortellingen framfor å benytte enkeltbilder med sex for dens sjokkverdi. Serien ble emne for en rekke stridigheter om utuktighet og uanstendigheter, men ble uansett nominert for flere tegneseriepriser i 1989 og 1991.

 Seriens historie 
I 1976 opprettet Reed Waller en fanzineblad kalt Vootie med den hensikt å promotere serier bestående av «funny animal», en særegen amerikansk seriedefinisjon, «morsomme dyr». Waller, Reed (Oktober 1987) [1987]: «Introduction to Omaha» i The Collected Omaha the Cat Dancer, Fantagraphics Books ISBN 9781560971610 Waller utviklet konseptet for Omaha etter at en av bladets bidragsytere klagde på at det var for lite sex i denne sjangeren. Waller besøkte en lokal strippebule i byen Saint Paul med sin skissebok og leste i avisen om forsøk på å få stengt stedet. En annen bidragsyter forslo en serie med «en flokk strippere som kjempet for frihet i møte med puritansk undertrykkelse». Dette ble grunnideen for serien om Omaha.

Etter to heftige kapitler hadde Waller også brukt opp ideen og visste ikke hvordan serien skulle fortsettes. Det tredje kapitlet ble fullført med hjelp av Kate Worley, som siden fortsatte å skrive serien og gjorde den mer til en erotisk såpeopera. Både Waller og Worley fikk senere store problemer som gjorde det vanskelig å fortsette serien: I 1988 ble Worley skadet i bilulykke, og seriens utgivelsesfrekvens minsket grunnet hennes rekonvalesens, og i november 1991 ble Waller diagnostisert for tarmkreft. To hefter ble utgitt i 1992 for å betale for Wallers medisinske utgifter, og disse heftene besto av serier og artikler fra flere betydelige tegneserieskapere i solidaritet, blant annet Dave Sim, Alan Moore og Frank Miller.  «History of Omaha the Cat Dancer». CatDancer Corporation. I 1995 opphørte utgivelsen av serien da Waller og Worley gikk fra hverandre i personlig og kunstnerisk uenighet. I 2002 ble de begge enige om å legge sine motsetninger til side for å fullføre serien, men det samme året ble Worley diagnostisert for lungekreft.  Den 6. juni 2004 døde Worley før serien ble fullført. Hennes ektemann, serieforfatteren James Vance, begynte deretter å redigere og fullføre de siste kapitlene.  

 Utgivelseshistorie 
Seriens figurer debuterte i The Adventures of Omaha som ble trykket i Vootie i 1978.  Det første kapitlet av Omaha the Cat Dancer ble trykket av Kitchen Sink Press i undergrunnsheftet Bizarre Sex #9 i 1981. En fortelling på fem sider uten tittel ble trykket i Bizarre Sex #10 i 1982 som en oppfølger av det første kapitlet.  I 1993 kom en egenparodi på en side av serien i E-Man #5 av First Comics under tittelen «Hotsizz Twonkies». En annen historie uten tittel, identifisert som «Shelly and Omaha» i The Collected Omaha Volume 1, i undergrunnsheftet Dope Comix #5; gjenopptrykket i Bizarre Sex Series #5. I 1991 dukket Omaha-historien «A Strip in Time» i heftet Munden's Bar Annual #2, utgitt av First Comics.  

I 1984 utga SteelDragon Press det første utgaven av hefteutgivelsen av Omaha the Cat Dancer som inneholdt den andre kapittelet av fortellingen. Serien varte i 19 hefter før den ble kansellert i 1993.Skinn, Dez (2004). «Can't Get Enuff». Comix: The Underground Revolution. Thunder's Mouth Press. ISBN 1560255722: s. 71. Senere overtok Fantagraphics Books og lanserte serien på nytt, men den varte da i kun fire hefter, den siste i 1995. I 1994 dukket «Rob», en mindre figur i serien, opp i heftet Gay Comics #22. De siste planlagte kapitlene i fortellingen ble trykket i Sizzle fra 2006.

Fra 1997 og fram til 1998 utga Kitchen Sink, og senere Fantagraphics, ut seks bøker med serien under tittelen The Collected Omaha the Cat Dancer. Fra 2005 og fram til 2008 gjenopptrykket NBM Publishing under deres serie Amerotica under den tilsvarende tittelen The Complete Omaha the Cat Dancer.

 Referanser 

 Eksterne lenker 

 Liste over utgivelser med omslag

Kategori:Erotiske tegneserier
Kategori:Undergrunnstegneserier